PMIndiaData/PMIndiaSum huggingface dataset:
ఇంజినీర్స్డే సందర్భం లో ఇంజినీర్ లకు శుభాకాంక్షలు తెలిపిన ప్రధాన మంత్రి

కఠోర శ్రమ చేసే ఇంజినీర్ లు అందరికి ఇంజినీర్స్ డే నాడు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. అలాగే, శ్రీ ఎమ్. విశ్వేశ్వరయ్య జయంతి సందర్భం లో ప్రధాన మంత్రి ఆయన కు శ్రద్ధాంజలి ఘటించి, శ్రీ విశ్వేశ్వరయ్య గారి కార్యసిద్ధుల ను గుర్తు కు తెచ్చుకొన్నారు. ప్రధాన మంత్రి ఒక ట్వీట్ లో ‘‘కష్టించి పని చేసే ఇంజినీర్ లు అందరికి ఇవే శుభాకాంక్ష లు. మన ప్రపంచాన్ని ఉత్తమమైంది గాను, సాంకేతికత పరం గా ఆధునికమైంది గాను తీర్చిదిద్దడం లో కీలకమైన పాత్ర ను పోషిస్తున్నటువంటి ఇంజినీర్ లకు ధన్యవాదాలు తెలియజేయడానికి ఎన్ని పదాల ను ఉపయోగించినప్పటికీ అవి చాలవు. అసాధారణమైనటువంటి వ్యక్తిత్వం కలిగిన శ్రీ ఎమ్. విశ్వేశ్వరయ్య గారు సాధించిన కార్యాల ను నేను గుర్తు కు తెచ్చుకొంటూ ఆయన జయంతి సందర్భం లో శ్రద్ధాంజలి ఘటిస్తున్నాను’’ అని పేర్కొన్నారు.
సంత్ క‌బీర్ దాస్ జీ జ‌యంతి నాడు ఆయ‌న కు న‌మ‌స్సులు అర్పించిన ప్ర‌ధాన మంత్రి

సంత్ క‌బీర్ దాస్ జీ సామాజిక దురాచారాల కు వ్య‌తిరేకం గా పోరాడ‌టం ఒక్క‌టే కాకుండా, ప్ర‌పంచానికి మాన‌వీయ‌త‌ పాఠాన్ని, ప్రేమ పాఠాన్ని కూడా నేర్పించారు అని ప్ర‌ధాన మంత్రి అన్నారు. ఆయ‌న చూపిన మార్గం తదుపరి తరాల వారికి సోద‌ర‌త్వం, స‌ద్భావ‌న ల ప‌థం లో ముందుకు సాగిపోయేందుకు ప్రేర‌ణ ను అందిస్తూనే ఉంటుంది అని ప్ర‌ధాన మంత్రి అన్నారు. ప్ర‌ధాన మంత్రి మగ్ హర్ లోని సంత్ క‌బీర్ దాస్ నిర్వాణ స్థ‌లాన్ని కొన్ని సంవ‌త్స‌రాల క్రితం తాను సంద‌ర్శించిన‌ప్ప‌టి చిత్రాల ను కూడా జ‌త చేశారు. DS
ప్రధాన మంత్రి శ్రీ నరేంద్ర మోదీ తోసమావేశమైన రష్యన్ ఫెడరేశన్ విదేశాంగ మంత్రి శ్రీ సర్గెయి లావ్ రోవ్

ప్రధాన మంత్రి శ్రీ నరేంద్ర మోదీ తో రష్యన్ ఫెడరేశన్ విదేశీ వ్యవహారాల శాఖ మంత్రి శ్రీ సర్గెయి లావ్ రోవ్ ఈ రోజు న సమావేశమయ్యారు. యూక్రేన్ లో స్థితి ని గురించి, ప్రస్తుతం కొనసాగుతున్న శాంతి సంప్రదింపులను గురించి ప్రధాన మంత్రి కి శ్రీ లావ్ రోవ్ వివరించారు. హింస ను త్వరలో అంతం చేయాలంటూ ప్రధాన మంత్రి తాను లోగడ ఇచ్చిన పిలుపు ను పునరుద్ఘాటించడం తో పాటుగా శాంతి ప్రయాసల కు ఏ విధమైన తోడ్పాటు ను అయినా సరే అందించడానికి భారతదేశం తయారు గా ఉంది అని చాటిచెప్పారు. 2021వ సంవత్సరం డిసెంబరు లో జరిగిన భారతదేశం–రష్యా ద్వైపాక్షిక శిఖర సమ్మేళనం లో తీసుకొన్న నిర్ణయాల లో నమోదు అయిన పురోగతి ని గురించి కూడా ప్రధాన మంత్రి దృష్టి కి రష్యా విదేశీ వ్యవహారాల శాఖ మంత్రి తీసుకు వచ్చారు.
ప్ర‌ధాన మంత్రి బిహార్ పడవ దుర్ఘటన లో ప్రాణనష్టం వాటిల్లడం పట్ల దు:ఖం వ్యక్తం చేశారు; పిఎమ్ఎన్ఆర్ఎఫ్ నుండి అనుగ్రహ చెల్లింపునకు ఆమోదం తెలిపారు.

ప్ర‌ధాన మంత్రి శ్రీ న‌రేంద్ర మోదీ బిహార్ లో పడవ దుర్ఘటనలో ప్రాణనష్టం వాటిల్లడం పట్ల దు:ఖం వెలిబుచ్చారు. ఆప్తులను కోల్పోయిన కుటుంబాల సభ్యులకు ఆయన తన సంతాపం వ్యక్తం చేశారు. ఈ ప్రమాదంలో చనిపోయిన వారి దగ్గరి బంధువులకు రూ.2 లక్షలు, ఇంకా తీవ్రంగా గాయపడిన వారికి రూ.50,000 వంతున ప్రధాన మంత్రి జాతీయ సహాయ నిధి నుండి అనుగ్రహ చెల్లింపు జరిపేందుకు ప్రధాన మంత్రి శ్రీ మోదీ ఆమోదం తెలిపారు.
ప్ర‌ధాని న‌రేంద్ర‌మోదీని క‌లిసిన ఐక్య‌రాజ్య‌స‌మితి జ‌న‌ర‌ల్ అసెంబ్లీ అధ్య‌క్షురాలిగా ఎన్నికైన మ‌రియా ఫెర్నాండా ఎస్పినోసా గార్సెస్‌

ఐక్య‌రాజ్య‌స‌మితి జ‌న‌ర‌ల్ అసెంబ్లీ అధ్య‌క్షురాలిగా ఎన్నికైన మారియా ఫెర్నాండా ఎస్పినోసా గార్సెస్ ఈరోజు ప్ర‌ధాన‌మంత్రి శ్రీ న‌రేంద్ర మోదీని క‌లుసుకున్నారు. 73 వ ఐక్య‌రాజ్య‌స‌మితి జ‌న‌ర‌ల్ అసెంబ్లీ అధ్య‌క్ష‌ప‌ద‌వికి ఎన్నికైనందుకు ప్ర‌ధాని న‌రేంద్ర‌మోదీ , శ్రీ‌మ‌తి ఎస్పినోసాను అభినందించారు. రానున్న ఐక్య‌రాజ్య‌స‌మితి జ‌న‌ర‌ల్ అసెంబ్తీకి సంబంధించి త‌న ప్రాధాన్య‌త‌ల‌ను ఆమె ప్ర‌ధానికి వివ‌రించారు. ఆమె త‌న నూత‌న బాధ్య‌త‌ల నిర్వ‌హ‌ణ‌లో భార‌త‌దేశం పూర్తిస్థాయిలో నిర్మాణాత్మ‌క స‌హ‌కారాన్ని అందిస్తుంద‌ని ప్ర‌ధాన‌మంత్రి ఆమెకు హామీ ఇచ్చారు. ఉగ్ర‌వాదం, ఐక్య‌రాజ్య‌స‌మితిలో సంస్క‌ర‌ణ‌లు, వాతావ‌ర‌ణ మార్పులు వంటి ప్ర‌ధాన‌ అంత‌ర్జాతీయ స‌వాళ్లపై ఐక్య‌రాజ్య‌స‌మితి గ‌ట్టిగా వ్య‌వ‌హ‌రించాల్సిన అవ‌స‌రం గురించి వారు చ‌ర్చించారు.
ఈద్-ఉల్ -ఫిత్ర్ సందర్భంగా ప్రధాన మంత్రి శుభాకాంక్షలు

ప్రధాన మంత్రి శ్రీ నరేంద్ర మోదీ ఈద్-ఉల్ -ఫిత్ర్ సందర్భంగా శుభాకాంక్షలు తెలిపారు. ఈద్-ఉల్ -ఫిత్ర్ ను పురస్కరించుకొని మీకు ఇవే నా శుభాకాంక్షలు. ఈ ప్రత్యేక దినం సమాజంలో సామరస్య స్ఫూర్తిని, శాంతిని పెంపొందించుగాక. రాజు శ్రీ సల్మాన్ కు, అబు ధాబి యువరాజుకు, కతర్ అమీర్ కు కూడా ఈద్ శుభాకాంక్షలు. అధ్యక్షుడు శ్రీ రూహాని తోను, అధ్యక్షుడు శ్రీ గనీ తోను, ప్రధాని శ్రీ నవాజ్ షరీఫ్ తోను, ప్రధాని షేఖ్ హసీనా తోను, అధ్యక్షుడు శ్రీ యామీన్ తోను నేను మాట్లాడి, ఈద్ సందర్భంగా వారికి శుభాకాంక్షలు తెలియజేశాను అని ప్రధాన మంత్రి తెలిపారు.
పూర్వ ఎంపి శ్రీ శ‌ర‌ద్ త్రిపాఠీ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

పూర్వ ఎంపి శ్రీ శ‌ర‌ద్ త్రిపాఠీ అకాలిక మ‌ర‌ణం ప‌ట్ల ప్ర‌ధాన మంత్రి శ్రీ న‌రేంద్ర మోదీ ప్ర‌గాఢ సంతాపాన్ని వ్య‌క్తం చేశారు. ‘‘శ్రీ శ‌ర‌ద్ త్రిపాఠీ అకాలిక మ‌ర‌ణం నాతో పాటు మ‌రెందరినో దు:ఖితులను చేసింది. స‌మాజాని కి సేవ చేయ‌డ‌మ‌న్నా, ఆద‌ర‌ణ కు నోచుకోని వ‌ర్గాల వారి కోసం పాటుపడటమ‌న్నా ఆయ‌న కు ఎంతో మ‌క్కువ. సంత్ క‌బీర్ దాస్ జీ ఆద‌ర్శాల కు లోక‌ప్రియ‌త్వాన్ని సాధించ‌డం కోసం ఆయ‌న విశిష్టమైన‌టువంటి కృషి ని చేశారు. ఆయ‌న కుటుంబాని కి, ఆయ‌న ను అభిమానించే వారికి ఇదే నా సంతాపం. ఓమ్ శాంతి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
అధ్యక్షుడుశ్రీ శవ్ కత్ మిర్జీయోయెవ్ ఎన్నికల లో గెలవడం పట్ల ఆయన కు అభినందన లు తెలిపిన ప్రధాన మంత్రి

అధ్యక్షుడు శ్రీ శవ్ కత్ మిర్జీయోయెవ్ ఎన్నికల లో గెలవడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు. ప్రధాన మంత్రి ఒక ట్వీట్ లో – ‘‘అధ్యక్షుడు శ్రీ శవ్ కత్ మిర్జీయోయెవ్ ఎన్నికల లో గెలిచినందుకు గాను హృదయపూర్వక అభినందన లు. భారతదేశం– ఉజ్ బెకిస్తాన్ వ్యూహాత్మక భాగస్వామ్యం మీ రెండో పదవీకాలం లో మరింత గా బలపడుతూ ఉంటుందనే నమ్మకం నాలో ఉంది. మీకు మరియు ఉజ్ బెకిస్తాన్ యొక్క స్నేహశీల ప్రజల కు ఇవే నా శుభాకాంక్ష లు.’’ అని పేర్కొన్నారు.
బేనామీ లావాదేవీల (నిషేధం) సవరణ బిల్లు, 2015 లో సవరణకు మంత్రిమండలి ఆమోదం

బేనామీ లావాదేవీల (నిషేధం) సవరణ బిల్లు, 2015 లో సవరణలను పార్లమెంట్ లో ప్రవేశపెట్టడానికి మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. బిల్లు చట్ట రూపం దాల్చాక ఇందులోని నిబంధనలను అమలు చేయడంలో తలెత్తగల ఇబ్బందులను అధిగమించగలిగేందుకు బిల్లును చట్టపరంగాను, పరిపాలన ప్రక్రియ పరంగాను బలోపేతం చేసేందుకు ఈ సవరణలను ఉద్దేశించారు. బేనామీ లావాదేవీలను కట్టుదిట్టంగా నిషేధించడం, అసమంజసమైన పద్ధతుల ద్వారా చట్టం నుంచి తప్పించుకోవడాన్ని నిరోధించడం కూడా ఈ చట్టం ఉద్దేశాలే. బేనామీ ఆస్తిని తగిన కార్యసరళిని అవలంబిస్తూ జప్తు చేసుకొనేందుకు ప్రభుత్వానికి అధికారాలను ఈ చట్టం దత్తం చేస్తుంది. ఈ కారణంతో పౌరులందరిలోను సమానత్వాన్ని ఈ చట్టం పెంపొందిస్తుంది. అయితే, ఆదాయ వెల్లడి పథకం లో భాగంగా బేనామీ ఆస్తులను వెల్లడి చేసే వారు బేనామీ చట్టం నుండి మినహాయింపును పొందగలుగుతారు.
భారతదేశానికి, మొజాంబిక్ కు మధ్య డ్రగ్ డిమాండ్ గిరాకీ తగ్గింపు, ఇంకా మాదక ద్రవ్యాల నిరోధానికి సంబంధించిన ఎమ్ ఒ యు కు మంత్రిమండలి ఆమోదం

భారతదేశానికి, మొజాంబిక్ కు మధ్య డ్రగ్ డిమాండ్ గిరాకీ తగ్గింపు, ఇంకా మాదక ద్రవ్యాలు, సైకోట్రాపిక్ సబ్ స్టెన్సెస్, ప్రికర్సర్ కెమికల్స్ మరియు సంబంధిత పదార్థాల నిరోధానికి సంబంధించిన ఒక అవగాహనపూర్వక ఒప్పంద పత్రం (ఎమ్ ఒ యు)పై సంతకాలు చేసే ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ అవగాహనపూర్వక ఒప్పందం మత్తుమందులు, సైకోట్రాపిక్ సబ్ స్టెన్సెస్ మరియు ప్రికర్సర్ కెమికల్స్ అక్రమ రవాణాపై పోరాటం సాగించేందుకు రెండు దేశాలూ వాటి వద్ద ఉన్న సమాచారాన్ని, ప్రావీణ్యాన్ని, సామర్థ్య నిర్మాణాన్ని పరస్పరం ఇచ్చి పుచ్చుకోవడం ద్వారా కృషి చేయడానికి ఉద్దేశించినటువంటిది.
కతర్ అమీర్ శ్రీ అమీర్ తమీమ్ బిన్హమాద్ అల్ థానీ తో మాట్లాడిన ప్రధాన మంత్రి

ప్రధాన మంత్రి శ్రీ నరేంద్ర మోదీ కతర్ దేశ అమీరు శ్రీ అమీర్ తమీమ్ బిన్ హమాద్ అల్ థానీ తో మాట్లాడారు. దీపావళి పండుగ సందర్భం లో కృపాపూర్వక శుభాకాంక్షల ను తెలియజేసినందుకు గాను అమీరు కు ప్రధాన మంత్రి ధన్యవాదాల ను పలికారు. కతర్ లో జరుగనున్న ఫీఫా వరల్డ్ కప్ ఫలప్రదం కావాలి అంటూ శ్రీ నరేంద్ర మోదీ తన శుభాకాంక్షల ను కూడా వ్యక్తంచేశారు. ప్రధాన మంత్రి ఒక ట్వీట్ లో – ‘‘కతర్ యొక్క అమీరు శ్రీ Amir @TamimBinHamad తో సంభాషించినందుకు నేను సంతోషిస్తున్నాను. దీపావళి సందర్భం లో వారు వారి యొక్క కృపాభరితమైనటువంటి శుభకామనల ను అందించినందుకు గాను వారి కి నేను ధన్యవాదాల ను వ్యక్తం చేశాను. అంతేకాకుండా కతర్ లో జరుగబోయేటటువంటి @FIFAWorldCup సఫలం కావాలి అంటూ నా యొక్క శుభాకాంక్షల ను కూడా తెలియజేశాను. 2023వ సంవత్సరం లో భారతదేశం–కతర్ దౌత్య సంబంధాల యొక్క 50 సంవత్సరాల ఘట్టాన్ని సంయుక్తం గా ఘనం గా జరుపుకోవాలి అని మేం అంగీకరించాం.’’ అని వెల్లడించారు.
నూత‌న ప‌థ‌కాల కు ఎన్ఇసి యొక్క కేటాయింపు లో 30 శాతాన్ని స‌మాజం లో చిన్నచూపు కు గురైన రంగాల, ఆద‌ర‌ణ కు నోచుకోని వ‌ర్గాల మ‌రియు వృద్ధి లోకి వస్తున్నటువంటి ప్రాధాన్య రంగాల అభివృద్ధి పై శ్ర‌ద్ధ వ‌హించేందుకు కు గాను కేటాయించేందుకు ఆమోదం తెలిపిన మంత్రిమండ‌లి

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఈ క్రింద పేర్కొన్న అంశాల కు ఆమోదం తెలిపింది: – i. నార్త్ ఈస్ట‌ర్న్ కౌన్సిల్ (ఎన్ఇసి) ఇప్ప‌టికే అమ‌లు లో ఉన్నటువంటి ‘‘స్కీమ్స్ ఆఫ్ నార్త్ ఈస్ట‌ర్న్ కౌన్సిల్’’ లో భాగం గా నూత‌న ప‌థ‌కాల కు జ‌రుపుతున్న కేటాయింపు లో 30 శాతాన్ని ఈశాన్య రాష్ట్రాల లో చిన్నచూపు కు గురైన రంగాలు; మ‌రియు స‌మాజం లో మోసానికి గురైన/ ఆదరణ కు నోచుకోని వ‌ర్గాలు మరియు వృద్ధి లోకి వస్తున్నటువంటి ప్రాధాన్య రంగాల అభివృద్ధి పై శ్ర‌ద్ధ వ‌హించ‌డం కోసం కేటాయించడం. మిగిలిన కేటాయింపు ను రెండు భాగాలు (రాష్ట్ర భాగం- 60 శాతం మ‌రియు కేంద్ర భాగం- 40 శాతం)గా విభ‌జించడం. ii. మ‌దింపు చేసే మ‌రియు ఆమోదించే యంత్రాంగాన్ని సరళత‌రం చేసేందుకు ఎన్ఇసి మార్గ‌ద‌ర్శ‌కాల ను స‌వ‌రించ‌డం. iii. రాష్ట్ర భాగం లో- ప్ర‌తి రాష్ట్రం లో సాధార‌ణంగా కేటాయించేదాని లో 25 శాతం వ‌ర‌కు- ఎన్ఇసి ప‌రిధి లోకి రాని రంగాల ప్రాజెక్టులు అయినప్పటికీ. ఈ రంగాలు స్థానిక అవ‌స‌రాల రీత్యా ముఖ్య‌మైన‌వ‌న్న భావన తో రాష్ట్ర ప్ర‌భుత్వాలు సిఫారసు లు చేసిన మేరకు ఆయా ప్రాజెక్టుల కు ఇచ్చేందుకు అనుమ‌తించ‌డం. ప్ర‌స్తుత ‘‘ఎన్ఇసి ప‌థకాల’’ లోని ప్రాజెక్టు లు ఈశాన్య రాష్ట్రాల లో వెనుక‌బ‌డిన మ‌రియు ఆద‌ర‌ణ కు నోచుకోని ప్రాంతాల ప్ర‌జ‌ల లో భాగమైనటువంటి దుర్బల స‌మూహాల కు మ‌రియు అంచుల‌ కు నెట్టివేయ‌బ‌డిన వ‌ర్గాల కు సామాజిక‌, ఆర్థిక ప్రయోజనాల ను ప్రసాదించగలవు. దీని తో ఆ ప్రాజెక్టుల కు సంబంధించిన నిర్ణ‌యాల ను వేగ‌వంతం గా తీసుకోవ‌డానికి మ‌రియు వాటిని త్వ‌రిత‌గ‌తి న అమ‌లుచేయడానికి మార్గం సుగ‌మం అవుతుంది.
అహ్మదాబాద్‌ పుష్ప ప్రదర్శనపై ప్రధానమంత్రి ప్రశంసలు

ప్రకృతి ఆరాధకులు, పుష్ప సోయగంపై మక్కువచూపే అభిమానులను అహ్మదాబాద్ పుష్ప ప్రదర్శన విశేషంగా ఆకర్షించిందని ప్రధానమంత్రి శ్రీ నరేంద్ర మోదీ ఇవాళ వ్యాఖ్యానించారు. ఈ మేరకు అహ్మదాబాద్‌ నగరపాలక సంస్థ ట్వీట్‌పై స్పందిస్తూ పంపిన సందేశంలో: “ఇదెంతో ఆసక్తికరం… కొన్నేళ్లుగా అహ్మదాబాద్‌ పుష్ప ప్రదర్శన అపూర్వ వికాసంతో ప్రకాశిస్తూ ప్రకృతి ఆరాధకులు, పుష్ప సోయగంపై మక్కువచూపే అభిమానులను విశేషంగా ఆకర్షిస్తోంది” అని ప్రధాని పేర్కొన్నారు.
పోర్చుగల్ ప్రధాని శ్రీ అంతోనియో కాస్టా మరోసారి ఎన్నికైనందుకు అభినందనల నుతెలిపిన ప్రధాన మంత్రి

పోర్చుగల్ లో జరిగిన పార్లమెంటరీ ఎన్నికల లో బ్రహ్మాండమైన ప్రదర్శన కు గాను ప్రధాని శ్రీ అంతోనియో కాస్టా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. పోర్చుగల్ తో భారతదేశం యొక్క స్నేహపూర్ణమైనటువంటి మరియు కాలపరీక్ష కు తట్టుకొని నిలచినటువంటి సంబంధాల ను ఇంకాస్త గాఢతరం గా మలచాలన్న తన ఆకాంక్ష ను కూడా ప్రధాన మంత్రి వ్యక్తం చేశారు. ప్రధాన మంత్రి ఒక ట్వీట్ లో – ‘‘పోర్చుగల్ లో జరిగిన పార్లమెంటరీ ఎన్నికల లో గొప్ప ప్రదర్శన తో పాటు మరోసారి ఎన్నికైనందుకు గాను నా మిత్రుడు శ్రీ @antoniocostapm కు నేను అభినందనల ను తెలియజేస్తున్నాను. పోర్చుగల్ తో మైత్రీపూర్ణమైనటువంటి మరియు కాల పరీక్ష కు తట్టుకొని నిలచినటువంటి సంబంధాలను మరింత గా గాఢం గా మలుచుకొనేందుకు మీతో కలసి పని చేయాలని అభిలషిస్తున్నాను.’’ అని పేర్కొన్నారు.
ఆరోగ్యం మరియు వైద్య రంగంలో సహకారం కోసం భారతదేశానికి, క్యూబా కు మధ్య ఎమ్ఒయు కు ఆమోదం తెలిపిన మంత్రివర్గం

ఆరోగ్యం మరియు వైద్య రంగంలో భారతదేశానికి, క్యూబా కు మధ్య సహకారానికి సంబంధించిన ఒక అవగాహనపూర్వక ఒప్పంద పత్రానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్-ఫ్యాక్టో ఆమోదం తెలిపింది. ఈ ఎమ్ఒయు పైన 2017 డిసెంబర్ 06వ తేదీన న్యూ ఢిల్లీ లో సంతకాలయ్యాయి. ఈ ఎమ్ఒయు ఈ కింద పేర్కొన్న రంగాలలో సహకారానికి వీలు కల్పిస్తుంది:- ఎ. వైద్యులు, అధికారులు ఇతర ఆరోగ్య రంగ వృత్తినిపుణులు, ఇంకా నిపుణుల రాకపోకలు, మరియు శిక్షణ; బి. మానవ వనరుల అభివృద్ధి, ఆరోగ్య సేవల వికాసం తో పాటు ఆరోగ్య సంరక్షణ సదుపాయాల స్థాపనలో సహాయం; సి. ఆరోగ్య రంగంలో మానవ వనరులకు స్వల్పకాలిక శిక్షణను సమకూర్చడం; డి. ఫార్మాస్యూటికల్స్, వైద్య పరికరాల సంబంధిత నియంత్రణ మరియు సమాచారాన్ని ఇచ్చి పుచ్చుకోవడం; ఇ. ఫార్మాస్యూటికల్స్ రంగంలోను, ఇంకా ఇరు పక్షాలు గుర్తించినటువంటి ఇతర రంగాలలోను వ్యాపార అభివృద్ధి సంబంధ సహాయం; ఎఫ్. జనరిక్ మరియు అత్యవసర ఔషధాల సేకరణలో, డ్రగ్ సప్లయిల సోర్సింగ్ లో సహాయం; జి. ఆరోగ్య సంబంధిత సామగ్రి మరియు ఫార్మాస్యూటికల్ ఉత్పత్తుల సేకరణ; హెచ్. పరస్పరం అంగీకారం కుదిరే మేరకు మరే ఇతర రంగంలోనైనా సహకారం; ఈ ఎమ్ఒయు అమలును పర్యవేహక్షించేందుకు మరియు సహకారానికి సంబంధించిన వివరాలను విస్తరింపచేయడానికి ఒక సంయుక్త కార్యాచరణ బృందాన్ని ఏర్పాటు చేస్తారు.
ఫుడ్ ప్రాసెసింగ్ ప‌రిశ్ర‌మ‌కు ఉత్పాద‌క‌త‌తో ముడిప‌డిన ప్రోత్సాహ‌కాన్ని ఆమోదించిన కేబినెట్‌

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, కేంద్ర ప్ర‌భుత్వ రంగ పథ‌క‌మైన , ఫుడ్ ప్రాసెసింగ్ ప‌రిశ్ర‌మ‌కు ఉత్పాద‌క‌త‌తో ముడిప‌డిన ప్రోత్సాహ‌కాన్ని ఆమోదించింది. భార‌త‌దేశ‌పు స‌హ‌జ వ‌న‌రుల‌కు అనుగుణంగా అంత‌ర్జాతీయ త‌యీరీ ఛాంపియ‌న్ల సృష్టికి మ‌ద్ద‌తు ఇచ్చేందుకు అనుగుణంగా ఇది ఉంటుంది. అలాగే రూ 10,900 కోట్ల రూపాయ‌ల పెట్టుబ‌డితో ఆహార ఉత్ప‌త్తుల‌కు సంబంధించి భార‌తీయ బ్రాండుల‌కు మ‌ద్ద‌తు ఇవ్వ‌డం జ‌రుగుతుంది. ఈ ప‌థ‌కం ల‌క్ష్యాలు: అంత‌ర్జాతీయ ఫుడ్ మాన్యుఫాక్చ‌రింగ్ ఛాంపియ‌న్ల‌కు మ‌ద్ద‌తు నివ్వ‌డం. ఎంపిక చేసిన భార‌తీయ బ్రాండుల ఆహార ఉత్ప‌త్తుల‌ను అంత‌ర్జాతీయంగా ప్రాచుర్యంపొందేలా బ‌లోపేతం చేయ‌డం, అలాగే అంత‌ర్జాతీయ మార్కెట్‌లో వీటికి మంచి ఆద‌ర‌ణ ఉండేట్టు చూడ‌డం. వ్య‌వ‌సాయేత‌ర రంగంలో ఉపాధి అవ‌కాశాలు పెంచ‌డం. వ్య‌వ‌సాయ ఉత్ప‌త్తుల‌కు గిట్టుబాటు ధ‌ర వ‌చ్చేట్టు చూడ‌డం, రైతుల‌కు ఎక్కువ రాబ‌డి వ‌చ్చేలా చేయ‌డం. ముఖ్యాంశాలు. ఈ ప‌థ‌కం లక్ష్యాల ప్ర‌కారం క‌నీస నిర్దేశిత అమ్మ‌కాలు క‌లిగి , ప్రాసెసింగ్ సామ‌ర్థ్యాన్ని పెంచేందుకు క‌నీస పెట్టుబ‌డి పెట్ట‌గ‌లిగిన ఆహార త‌యారీసంస్థ‌లకు మ‌ద్ద‌తునివ్వ‌డం, అలాగే బ‌ల‌మైన భార‌తీయ బ్రాండ్‌లు విదేశాల‌లో వెలుగొంద‌డానికి ప్రోత్సాహ‌కం అందింవ్వ‌డం. ఇందుకు ఇందులో మొద‌టి కాంపొనెంట్‌, నాలుగు ప్ర‌ధాన ఆహార ఉత్ప‌త్తుల సెగ్మెంట్‌కు ప్రోత్సాహ‌కం అందించ‌డానికి సంబంధించిన‌ది. ఉదాహ‌ర‌ణ‌కు రెడీటు కుక్‌, రెడీటు ఈట్ ఫుడ్‌లు, ప్రాసెస్‌డ్ పండ్లు, కూరగాయ‌లు, స‌ముద్ర ఆహార ఉత్ప‌త్తులు, మొజ‌రెల్లా వెన్న వంటివి ఇందులో ఉన్నాయి. సూక్ష్మ మ‌ధ్య‌త‌ర‌హా ఎంట‌ర్ ప్రైజ్‌ల‌కు చెందిన వినూత్న ఆర్గానిక్ ఉత్ప‌త్తులైన ఫ్రీ రేంజ్ ఎగ్‌లు, పౌల్ట్రీ మాంసం, కోడిగుడ్ల ఉత్ప‌త్తులు పై కాంపొనెంట్లో చేరుతాయి. ఎంపిక చేసిన ద‌ర‌ఖాస్తుదారులు త‌మ ద‌ర‌ఖాస్తులో పేర్కొన్న‌ట్టు మొద‌టి రెండు సంవ‌త్స‌రాలు అంటే 2021-22, 2022-23 ల‌లో ప్లాంటు, యంత్రాల‌పై ( పేర్కొన్న క‌నీస మొత్తానికి లోబ‌డి) పెట్టుబ‌డి పెట్ట‌నున్న‌ట్టు అండ‌ర్‌టేకింగ్ ఇవ్వాలి. 2020-21లో పెట్టిన పెట్టుబ‌డి కూడా నిర్దేశిత పెట్టుబ‌డి లక్ష్యాన్ని చేరుకోవ‌డంలో లెక్కిస్తారు. వినూత్న , ఆర్గానిక్ ఉత్ప‌త్తుల త‌యారీ కి సంబంధించి ఎంపిక చేసిన సంస్థ‌ల‌కు క‌నీస నిర్దేశిత అమ్మ‌కాలు, నిర్దేశి పెట్టుబ‌డి ష‌ర‌తులు వ‌ర్తించ‌వు. రెండో కాంపొనెంట్ విదేశాల‌లో బ్రాండింగ్‌, మార్కెటింగ్ కు సంబంధించిన‌ది. విదేశాల‌లో బ‌ల‌మైన భార‌తీయ బ్రాండ్‌లుగా ఎదిగేందుకు ప్రోత్సాహ‌కానికి సంబంధించిన‌ది. విదేశాల‌లో భార‌తీయ బ్రాండ్‌ల ప్రోత్సాహానికి ఈ ప‌థ‌కం , ద‌ర‌ఖాస్తుచేసుకున్న సంస్థ‌ల‌కు ఇన్ స్టోర్ బ్రాండింగ్‌, షెల్ఫ్ స్పేస్ అద్దె, మార్కెటింగ్‌కు గ్రాంట్‌కు వీలు క‌ల్పిస్తుంది. ఈ ప‌థ‌కాన్ని ఆరేళ్ల కాలం 2021-22 నుంచి 2026-27 వర‌కు అమ‌లు చేస్తారు. ఉపాధి క‌ల్ప‌న సామ‌ర్ధ్య ప్ర‌భావం: ఈ ప‌థ‌కం అమ‌లు వ‌ల్ల‌ ప్రాసెస్ చేసిన ఆహారం ఉత్ప‌త్తిని 33,494 కోట్ల రూపాయ‌ల మేర‌కు విస్త‌రింప‌చేయ‌డానికి వీలు క‌లుగుతుంది. ఇది 2026-27 నాటికి సుమారు 2.5 ల‌క్ష‌ల మందికి ఉపాధి క‌ల్పిస్తుంది.
అరుణాచల్ ప్రదేశ్ లోని తవాంగ్ జిల్లాలో కొండచరియలు విరిగిపడిన ప్రాంతాలకు ఉన్నత స్థాయి కేంద్ర బృందాన్ని పంపించిన ప్ర‌ధాన మంత్రి

స‌హాయ‌, ప‌రిహార చ‌ర్య‌ల‌పై నివేదిక ఇవ్వ‌నున్న బృందం అరుణాచల్ ప్రదేశ్ లోని తవాంగ్ జిల్లాలో ఇటీవ‌ల కొండచరియలు విరిగిపడిన ప్రాంతాలకు హుటాహుటిన చేరుకొని అక్క‌డ జ‌రిగిన న‌ష్టం గురించి అక్క‌డిక్క‌డే అంచ‌నా వేయ‌వ‌ల‌సింద‌ని ఇద్ద‌రు స‌భ్యుల‌తో కూడిన ఒక ఉన్నత స్థాయి కేంద్ర బృందాన్ని ప్ర‌ధాన మంత్రి శ్రీ న‌రేంద్ర మోదీ ఆదేశించారు. ఈ బృందంలో నీతి ఆయోగ్ సీనియ‌ర్ అడ్వ‌యిజ‌ర్ ఒక‌రు, ఇంకా హోం అఫైర్స్ మినిస్ట్రీ నుంచి ఒక సంయుక్త కార్య‌ద‌ర్శి.. వీరు ఇరువురు స‌భ్యులుగా ఉంటారు. ఏ విధ‌మైన స‌హాయం అందించాలో, ఏ విధమైన ప‌రిహార చ‌ర్య‌లు చేప‌ట్టాలో అంచ‌నా వేయాల‌ని, రాష్ట్ర అధికారులతో పాటు జిల్లా ల అధికారుల‌తో కూడా చ‌ర్చ‌లు జ‌రిపి ఒక నివేదిక‌ను స‌మ‌ర్పించాల‌ని ఈ బృందాన్ని ప్ర‌ధాన మంత్రి ఆదేశించారు. 2016 ఏప్రిల్ 22న ఈ విప‌త్తు సంభ‌వించింది. త‌వాంగ్ లో కొండ‌చ‌రియ‌లు విరిగిప‌డిన విపత్తులో ప్రాణాలను కోల్పోయిన వారికి త‌లా రూ.2 ల‌క్ష‌ల‌ను వారి స‌మీప బంధువుల‌కు ఎక్స్-గ్రేషియా స‌హాయంగా ఇవ్వ‌డానికి, అలాగే ఈ విప‌త్తులో తీవ్రంగా గాయ‌ప‌డిన వారికి త‌లా రూ.50,000 స‌హాయంగా అంద‌జేయ‌డానికి ప్ర‌ధాన మంత్రి ఇప్ప‌టికే అనుమ‌తిని మంజూరు చేశారు.
గుజరాత్ రోజ్ గార్ మేళా ను ఉద్దేశించి ప్రసంగించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న వీడియో సందేశం మాధ్యమం ద్వారా గుజరాత్ రోజ్ గార్ మేళా ను ఉద్దేశించి ప్రసంగించారు. వేరు వేరు గ్రేడ్ లలో విభిన్నమైన పదవుల కోసం నియామక పత్రాల ను అందుకొన్న యువ అభ్యర్థుల కు ప్రధాన మంత్రి అభినందనల ను తెలియజేశారు. మంగళప్రదం అయినటువంటి ధన్ తేరస్ దినాన రోజ్ గార్ మేళా ను జాతీయ స్థాయి లో తాను ఆరంభించి డెబ్భై అయిదు వేల మంది అభ్యర్థుల కు నియామక పత్రాల ను పంపిణీ చేసిన సంగతి ని ప్రధాన మంత్రి గుర్తు చేసుకొన్నారు. ఇదే తరహా రోజ్ గార్ మేళాల ను వేరు వేరు రాష్ట్రాల లో మరియు కేంద్ర పాలిత ప్రాంతాల లో నిర్వహించడం జరుగుతుంది అని ధన్ తేరస్ నాడు ప్రధాన మంత్రి చెప్పారు. గుజరాత్ శీఘ్రం గా ముందుకు కదలింది; మరి 5000 మంది అభ్యర్థులు గుజరాత్ పంచాయత్ సర్వీస్ బోర్డు నుండి నియామక పత్రాల ను ఈ రోజు న అందుకొంటున్నారు. ఇంకొక 8000 మంది అభ్యర్థులు వారి యొక్క నియామక పత్రాల ను గుజరాత్ సబ్ ఇన్స్ పెక్టర్ రిక్రూట్ మెంట్ బోర్డు నుండి మరియు లోక్ రక్షక్ రిక్రూట్ మెంట్ బోర్డు నుండి అందుకొంటున్నారు. ఈ విషయం లో సత్వరమే స్పందించినందుకు గాను గుజరాత్ ముఖ్యమంత్రి ని మరియు ఆయన యొక్క జట్టు ను ప్రధాన మంత్రి అభినందించారు. ఇటీవలి కాలాల్లో పది వేల మంది యువతీయువకుల కు గుజరాత్ లో నియామక పత్రాల ను అందించడం జరిగింది, తదుపరి ఒక సంవత్సర కాలం లో 35 వేల కొలువుల ను భర్తీ చేయాలనే లక్ష్యాన్ని పెట్టుకోవడమైంది అని ప్రధాన మంత్రి తెలిపారు. గుజరాత్ లో ఉపాధి మరియు స్వతంత్రోపాధి తాలూకు అనేక అవకాశాల ను కల్పించిన ఖ్యాతి రాష్ట్రం యొక్క కొత్త పారిశ్రామిక విధానాని దే అని ప్రధాన మంత్రి అన్నారు. ఓజస్ వంటి డిజిటల్ ప్లాట్ ఫార్మ్ స్ ను మరియు 3వ, ఇంకా 4వ శ్రేణి పోస్టుల లో ఇంటర్ వ్యూ ప్రక్రియ ను అంతం చేయడాన్ని ఆయన ప్రశంసించారు. ‘అనుబంధం’ మొబైల్ ఏప్ మరియు వెబ్ పోర్టల్ ద్వారా రాష్ట్రం లో ఉద్యోగాల ను ఆశిస్తున్న వారిని, ఉద్యోగాల ను ఇచ్చే వారిని సంధానిస్తూ ఉపాధి కల్పన ప్రక్రియ ను సాఫీ గా మార్చడం జరుగుతోంది. ఇదే విధం గా, గుజరాత్ పబ్లిక్ సర్వీస్ కమిశన్ యొక్క సత్వర భర్తీ నమూనా కు జాతీయ స్థాయి లో ప్రశంస దక్కింది. రాబోయే నెలల్లో ఈ విధమైనటువంటి రోజ్ గార్ మేళాల ను జాతీయ స్థాయి లోను, రాష్ట్రాల స్థాయి లోను ఏర్పాటు చేయడం జరుగుతూనే ఉంటుంది అని ప్రధాన మంత్రి అన్నారు. కేంద్ర ప్రభుత్వం 10 లక్షల నౌకరీల ను ఇవ్వడం కోసం పాటుపడుతూ ఉంటే, మరో వైపు నుండి రాష్ట్రాలు మరియు కేంద్ర పాలిత ప్రాంతాలు కూడా ఈ ఉద్యమం తో జతపడుతున్నాయి; దీనితో ఉపాధి అవకాశాల సంఖ్య గణనీయం గా పెరగగలదు. ‘‘ఇది వరుస లో ఆఖరి వ్యక్తి కి సైతం సేవల ను అందజేయడం మరియు ప్రభుత్వ పథకాల ను అందరి వద్ద కు చేరవేయడం వంటి ఉద్యమాల ను బాగా బలపరుస్తుంది’’, అని ఆయన అన్నారు. భారతదేశం 2047వ సంవత్సరానికల్లా అభివృద్ధి చెందిన దేశం హోదా ను సాధించుకొనే దిశ లో సాగిపోయే క్రమం లో ఈ యువజనుల కు మహత్వపూర్ణమైన భూమిక ఉంది అని ప్రధాన మంత్రి నొక్కిచెప్తూ, సమాజం పట్ల, దేశం పట్ల వారి యొక్క కర్తవ్యాన్ని వారు నెరవేర్చవలసి ఉంది అంటూ వారి కి విజ్ఞ‌ప్తి చేశారు. ఒక ఉద్యోగాన్ని సంపాదించుకోవడం తోనే వారి ఎదుగుదల సమాప్తం అయినట్లు భావించకుండా నేర్చుకొంటూ ఉండడాన్ని మరియు నైపుణ్యాన్ని సాధించడాన్ని కొనసాగించండి అని కూడా వారి ని ఆయన కోరారు. ‘‘ఇది మీకు అనేక ద్వారాల ను తెరుస్తుంది. మీ యొక్క ఉద్యోగాన్ని సమర్పణ భావం తో నిర్వహిస్తుండడం మీకు ఎల్లలు లేనటువంటి సంతృప్తి ని ఇవ్వడం తో పాటు గా వృద్ధి మరియు పురోగతి తాలూకు తలుపుల ను తెరుస్తుంది’’ అని పలుకుతూ ప్రధాన మంత్రి తన ప్రసంగాన్ని ముగించారు.
అమెరికా అధ్యక్షుడు జో బైడన్ తో సమావేశమైన ప్రధానమంత్రి శ్రీ నరేంద్ర మోది

అమెరికా అధ్యక్షుడు జో బైడన్ తో ప్రధానమంత్రి శ్రీ నరేంద్ర మోది ఈరోజు టోక్యో లో సమావేశం అయ్యారు. సామరస్యపూర్వక వాతావరణంలో ఇద్దరు నాయకుల మథ్య చర్చలు జరిగాయి. రెండు దేశాలకు సంబంధించిన వివిధ అంశాలు చర్చకు వచ్చాయి. సమావేశం రెండు దేశాల మద్య సంబంధాలను మరింత బలోపేతం చేసే విథంగా జరిగాయి. 2021 సెప్టెంబర్ లో వాషింగ్టన్ లో ఇద్దరు నాయకులు చివరసారి వ్యక్తిగతంగా చర్చలు జరిపారు. ఆ తరువాత ఇద్దరు నాయకుల మద్య జి 20, కాప్ 26 సదస్సులో చర్చలు జరిగాయి. 2022 ఏప్రిల్ 11 న వీరిద్దరి మద్య వర్చువల్ విధానంలో చర్చలు జరిగాయి. భారతదేశం, అమెరికా దేశాల మద్య సంబంధాలు ప్రజాస్వామ్య విలువల సంరక్షణ, చట్ట నియమాలు, నిబంధనల అమలు, అంతర్జాతీయ నిబంధనల అమలుకు ప్రాధాన్యత ఇస్తూ అమలు జరుగుతున్నాయి. ద్వైపాక్షిక సంబంధాలు అమలు జరుగుతున్న తీరు పట్ల ఇరువురు నాయకులు సంతృప్తి వ్యక్తం చేశారు. పెట్టుబడి ప్రోత్సాహక ఒప్పందంపై సంతకాలు జరగడం పట్ల బైడన్,మోది హర్షం వ్యక్తం చేశారు. ఈ ఒప్పందం వల్ల భారతదేశం లో ఆరోగ్య సంరక్షణ, పునరుత్పాదక ఇంధనం, ఎస్ఎంఈ, మౌలిక సదుపాయాల రంగాల్లో అమెరికా డెవలప్ మెంట్ ఫైనాన్స్ కార్పొరేషన్ పెట్టుబడులు పెడుతుంది. ఇరుదేశాలు కీలకమైన, కొత్తగా అభివృద్థి చెందుతున్న సాంకేతిక అంశాలపై కలిసి పని చేయాలని నిర్ణయించాయి. ఈ రంగంలో మరింత సహకారంతో పని చేసేందుకు గల అవకాశాలను అన్వేషించాలని కూడా రెండు దేశాలు నిర్ణయించాయి. మేక్ ఇన్ ఇండియా, ఆత్మ నిర్భర్ భారత్ (స్వయం సమృద్ధ భారత్) కార్యక్రమాల్లో పాల్గొని పెట్టుబడులు పెట్టాలని అమెరికా పారిశ్రామిక వర్గాలకు ప్రధానమంత్రి విజ్ఙప్తి చేశారు. దీనివల్ల రెండు దేశాలు ప్రయోజనం పొందుతాయని అన్నారు. ఆరోగ్య రంగంలో సహకారాన్ని కొనసాగించాలని రెండు దేశాలు అంగీకారానికి వచ్చాయి. వాక్సిన్ అభివృద్థి, సంబంధిత రంగాలపై కుదిరిన ఒప్పందాన్ని 2027 వరకు కొనసాగించి బయో మెడికల్ రంగంలో సంయుక్త పరిశోధన లు చేపట్టే అంశంపై కూడా రెండు దేశాల మధ్య అవగాహన కుదిరింది. రెండు దేశాల మధ్య సంబంధాలు మరింత బలోపేతం అయ్యేలా చూసేందుకు ఉన్నత విద్యారంగ అభివృద్థి కి సహకారం అందించాలని ప్రధానమంత్రి కోరారు. దీనివల్ల రెండు దేశాలకు ప్రయోజనం కలుగుతుందని ప్రధానమంత్రి అన్నారు. దక్షిణ ఆసియా, ఇండో పసిఫిక్ ప్రాంతంలో పరస్పర ఆసక్తి కలిగిన ప్రాంతీయ అంశాలపై నాయకులు అభిప్రాయాలను అందజేసుకున్నారు. ఇండో పసిఫిక్ ప్రాంతం స్వేచ్ఛగా అందిరికి అందుబాటులో ఉండాలన్న రెండు దేశాల అభిప్రాయాన్ని నాయకులు పునరుధ్ఘాటించారు. ఇండో పసిఫిక్ ఎకనామిక్ ఫ్రేమ్ వర్క్ ఫర్ ప్రోస్పరిటీ ప్రారంభం కావడం పట్ల ప్రధానమంత్రి హర్షం వ్యక్తం చేశారు. ఈ అంశంలో అన్ని భాగస్వామ్య దేశాల తో కలిసి భారతదేశం పని చేస్తుందని హామీ ఇచ్చారు. భారత్- అమెరికా దేశాల మధ్య సంబంధాలు మరింత పటిష్టం అయ్యేలా చూసేందుకు చర్యలు కొనసాగించాలని ఇద్దరు నాయకులు అంగీకారానికి వచ్చారు.
‘ఈద్-ఉల్-ఫిత్ర్’ సందర్భంగా ప్రజలకు ప్రధానమంత్రి శుభాకాంక్షలు

‘ఈద్-ఉల్-ఫిత్ర్’ పర్వదినం సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘పవిత్ర ‘ఈద్-ఉల్-ఫిత్ర్’ పర్వదినాన్ని పురస్కరించుకుని శుభాకాంక్షలు తెలియజేస్తున్నాను. ప్రతి ఒక్కరూ చక్కని ఆరోగ్యంతో-శ్రేయస్సుతో ఉండాలని ఈ సందర్భంగా ప్రార్థిస్తున్నాను. మన సమష్టి కృషితో ప్రపంచ మహమ్మారిపై విజయం సాధించి, మానవాళి సంక్షేమాన్ని మరింత ముందుకు తీసుకెళ్లేందుకు మనమంతా శ్రమిద్దాం… ఈద్ ముబారక్’’ అని ప్రధాని ఆకాంక్షించారు.
సర్ దార్ వల్లభ్ భాయి పటేల్ కు కేవడియా లోని స్టాచ్యూ ఆఫ్ యూనిటీ వద్ద పుష్పాంజలి ని సమర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజున సర్ దార్ పటేల్ జయంతి సందర్భం గా భారతదేశపు ఉక్కు మనిషి అయినటువంటి సర్ దార్ వల్లభ్ భాయ్ పటేల్ కు గుజరాత్ లోని కేవడియా లో గల ప్రపంచ ప్రఖ్యాత స్టాచ్యూ ఆఫ్ యూనిటీ వద్ద పుష్పాంజలి ని సమర్పించారు. సర్ దార్ పటేల్ జయంతి ని ‘జాతీయ ఏక్ తా దివస్’గా జరుపుకొంటూ వస్తున్నాము. ‘ఏక్ భారత్, శ్రేష్ఠ్ భారత్’ – ఈ లక్ష్యాన్ని సాధించాలన్న స్ఫూర్తి తో దేశం అంతటా ‘‘రన్ ఫర్ యూనిటీ’’ ని నిర్వహించడం జరుగుతోంది. ‘‘సర్ దార్ పటేల్ గారి కి ఆయన జయంతి ని పురస్కరించుకొని ఇదే నా శ్రద్ధాంజలి. మన దేశాని కి ఆయన అందించిన తోడ్పాటు సుప్రతిష్ఠితమైంది’’ అని ప్రధాన మంత్రి అన్నారు. ప్రధాన మంత్రి కేవడియా లో జాతీయ ఏక్ తా దివస్ ప్రతిజ్ఞ యొక్క పాఠాన్ని చదివి, సభికులందరూ ఆ ప్రతిజ్ఞ ను స్వీకరించేటట్టు చూశారు.
ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ యొక్క కన్నుమూత పట్ల సంతాపం తెలిపిన ప్ర‌ధాన మంత్రి

ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ యొక్క కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ప్రధాన మంత్రి ట్విటర్ లో పొందుపరచిన ఒక సందేశం లో ‘‘సమాజాని కి ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ చేసిన పవిత్ర సేవ కు గాను మనం ఆయన ను ఎల్లప్పటికీ స్మరించుకొంటాము. ఆయన మానవుల బాధల ను తగ్గించడం కోసం మరియు కరుణ ను పెంపు చేయడం కోసం కఠోరం గా శ్రమించారు. ఒక్క భారతదేశంలోనే కాక ప్రపంచవ్యాప్తం గా కూడా అసంఖ్యాక ప్రజ ఆయన ను స్మరించుకొంటూ ఉంటుంది. ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ కు అపారమైన జ్ఞానం ప్రాప్తించింది. సాముదాయిక సేవ, విద్య, ఇంకా మహిళల కు సాధికారిత కల్పన ల పట్ల ఆయన ప్రభావాన్ని సదా జ్ఞాపకం పెట్టుకోవడం జరుగుతుంది. ఆయన తో అనేక సార్లు చర్చించే అవకాశాలు నాకు దక్కాయి మరి ఆ సంగతుల ను నేను ఎన్నటికీ మరచిపోను. ఓమ్ శాంతి’’ అని పేర్కొన్నారు.